Nicolae Ciucă: Nu sunt de acord cu stabilirea primului loc pe lista de la europarlamentare prin tragere la sorți
Președintele PNL, Nicolae Ciucă, a declarat că nu este de acord cu o tragere la sorți pentru a fi stabilită persoana care va fi pusă pe primul loc pe lista comună a PSD și PNL a candidaților la europarlamentare.
Ciucă a făcut declarația după ce a fost informat, de o jurnalistă, că Ramona Chiriac s-a retras de pe listă, unde ocupa prima poziție.
Întrebat dacă ar trebui pus un înlocuitor pentru ea, dintre Mihai Tudose (PSD) și Rareș Bogdan (PNL), prin tragere la sorți, președintele Senatului a răspuns: "Eu cred că este o chestiune serioasă și ducem în derizoriu o poziție pentru lista pentru europarlamentare. Nu se trage la sorți pentru o astfel de soluție".
Ciucă a adăugat că nu știe care este situația Ramonei Chiriac.
Potrivit Antena 3 CNN, Chiriac și-ar fi dorit un post de comisar european, însă PSD i-ar fi cerut să se înscrie în partid pentru a putea aspira la unul cu susținerea formațiunii politice.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank